Fjölmenni var saman komið þegar Lunddælingar vígðu nýjan almenning í Oddsstaðarétt síðastliðinn miðvikudag . Endurbygging réttarinnar hófst í sumar , en forsteyptum veggeiningum frá Loftorku hefur nú verið komið fyrir í stað eldri réttarinnar sem rifin var að hluta . Enn eru uppistandandi 15 af dilkum gömlu réttarinnar og var dregið í þá á miðvikudaginn . Heimamenn binda þó vonir til að lokið verði við endurbyggingu réttarinnar fyrir næsta haust . Lundarreykjadalurinn skartaði sínu fegursta í sérstök hátíðarveðri , logni og hita sem mældist hátt í 20 gráður .